740.020

Ordinaziun da la regenza davart la chatscha (ORCh)

dals 27-03-2007 (versiun dals 01-05-2025)

sa basond sin l'art. 38 da la lescha chantunala da chatscha dals 4 da zercladur 19891)

relaschada da la regenza ils 27 da mars 2007

1. Patentas da chatscha

Surveglianza ed infurmaziun

Art.  1 1 L'emissiun da la patenta vegn fatga sut la surveglianza da l'uffizi da chatscha e pestga.   Quest   uffizi   dat   las   instrucziuns   administrativas   necessarias   als   posts d'emissiun da patentas e procura per ina infurmaziun adequata da las chatschadras e dals chatschaders.

Cudeschet per las patentas da chatscha

Art.  2 1 Il   cudeschet   per   las   patentas   da   chatscha   è   persunal   e   n'è   betg   transferibel.   El cuntegna las persunalias, ina fotografia da passaport sco er il certificat davart la controlla da las armas e davart l'examen da qualificaziun.

2 Ils cudeschets per las patentas da chatscha vegnan controllads per regla mintga 10 onns ed eventualmain renovads. L'uffizi da chatscha e pestga ordinescha la controlla e la coordinescha cun la controlla periodica da las armas.

Posts d'emissiun da patentas

Art.  3 1 Las patentas da chatscha pon vegnir retratgas tar ils posts d'emissiun da patentas ch'èn vegnids designads da l'uffizi da chatscha e pestga. * 2 L'uffizi   publitgescha   ils   posts   d'emissiun   da   patentas   en   il   fegl   uffizial   dal chantun. * 3 … *

Art.  3a *

…

1) DG 740.000 * tabellas da las modificaziuns a la fin dal relasch

1

740.020

Documents

Art.  4 1 Per   retrair   la   patenta   ston   vegnir   preschentads   als   posts   d'emissiun   ina   carta d'identitad valaivla, il cudeschet per la patenta da chatscha ed il mussament davart l'assicuranza legala da responsabladad. Plinavant sto vegnir inoltrà il formular cun la conferma   suttascritta   persunalmain   ch'i   n'existan   nagins   motivs   da   refusa   tenor l'artitgel 7 da la lescha chantunala da chatscha. * a) * … b) * … 1bis … * 2 Chatschadras   e   chatschaders   cun   domicil   en   ina   vischnanca   grischuna   ston plinavant confermar en scrit sin il formular ch'ellas ed els han lur domicil en il chantun Grischun dapi 3 mais successivs.

3 La petenta u il petent sto cumprovar cun il formular correspundent che l'arma da chatscha   è   vegnida   regulada   persunalmain   e   che   l'obligaziun   da   tir   è   vegnida ademplida. *

Controlla da las indicaziuns

Art.  5 1 Sch'igl exista in suspect motivà che las indicaziuns na constattan betg, pon ils posts d'emissiun da patentas pretender ch'i vegnian inoltrads ulteriurs documents. Fin che la chaussa è sclerida, vegn refusada la consegna da la patenta da chatscha u da la carta da giasts. * 2 Sin dumonda da las persunas pertutgadas relascha l'uffizi da chatscha e pestga ina disposiziun davart l'existenza da las premissas per retrair la patenta (disposiziun da constataziun).

Permiss da manischar e documents da vehichels

Art.  6 1 Cun   exequir   la   chatscha   sto   la   chatschadra   u   il   chatschader   prender   cun   sai   il cudeschet per las patentas, la patenta da chatscha e la glista da prelevaziun e, sch'ils organs da surveglianza da chatscha pretendan quai, sto ella u el preschentar quests documents.

2 … *

Carta da giasts

Art.  6a * 1 La   regenza   regla   ils   detagls   davart   la   carta   da   giasts   en   las   prescripziuns   da chatscha.

2

740.020

2. Armas da chatscha

Art.  7

Controlla da las armas 1. surveglianza ed assicuranza da responsabladad

1 La surveglianza da la controlla da las armas è chaussa da l'uffizi da chatscha e pestga. El designescha las persunas ch'èn autorisadas da far la controlla e relascha las disposiziuns ch'èn necessarias per quai.

2 Per   la   realisaziun   da   la   controlla   da   las   armas   fa   il   chantun   in'assicuranza   da responsabladad correspundenta.

Art.  8

2. controlla ed inscripziun en il cudeschet per las patentas da chatscha

1 Las armas ch'èn destinadas per la chatscha ston funcziunar en moda irreproschabla e ston pudair vegnir segiradas respectivamain detendidas. Avant che vegnir duvradas ston   ellas   vegnir   controlladas   ed   inscrittas   en   il   cudeschet   per   las   patentas   da chatscha da la chatschadra u dal chatschader.

2 … *

Depositar armas da chatscha

Art.  9 1 La chatschadra u il chatschader sto prender cun sai l'arma da chatscha cur ch'ella u el banduna il territori da chatscha.

2 Ordaifer il temp da chatscha na dastgan armas da chatscha e traplas betg vegnir depositadas en il territori da chatscha.

3. Vehichels a motor e meds da transport publics

Art.  10

Diever da vehichels a motor 1. princip

1 Il   diever   da   vehichels   a   motor   per   intents   da   chatscha   è   scumandà   durant   la chatscha   auta   e   durant   la   chatscha   bassa,   sch'i   vegn   prendì   cun   sai   l'arma   da chatscha.

Art.  11

2. excepziuns a) viadi en il territori da chatscha

1 Vehichels a motor dastgan vegnir duvrads per il viadi en il territori da chatscha sco suonda:

a)

b)

c)

fin entaifer abitadis ch'èn segnads cun tavlas blau-alvas u nair-alvas;

fin als ospizis da vias da pass;

fin a las staziuns da partenza da telefericas, da telecabinas u da sutgeras ch'èn situadas per lung da vias naziunalas u chantunalas;

3

740.020

d)

e)

fin a las staziuns u fin a las fermadas publicas da las VFF, da la VR e da la VMG;

fin a las staziuns finalas d'interpresas publicas da transport (autos da posta, bus e.u.v.) che circuleschan durant l'entir onn tenor in urari.

2 Las regulaziuns tenor l'alinea 1 da questas disposiziuns valan er per il diever da vehichels a motor sin territori extrachantunal, sch'i vegn parcà cun l'intent d'ir a chatscha en il chantun Grischun.

3 En   las   prescripziuns   da   chatscha   po   la   regenza   inditgar   plazzas   da   parcar extraordinarias e relaschar regulaziuns divergentas davart il diever da vehichels a motor.

Art.  12

b) cumenzament e fin da la chatscha, transport da selvaschina d'ungla

1 Il di avant che la chatscha cumenza, il di avant che reprender la chatscha suenter ina interrupziun ed il di da la rogaziun federala dastgan chatschadras e chatschaders en armaziun da chatscha far diever davent da las 12.00 da vehichels a motor per il viadi en il territori da chatscha u il return cun l'arma da chatscha en lur sustas. Ils vehichels ston vegnir depositads anc la medema saira sin in parcadi permess. * 2 Avant in di senza chatscha ed a la fin da la chatscha auta e da la chatscha bassa dastgan vegnir duvrads vehichels a motor per turnar a chasa suenter che las uras da sajettar èn terminadas.

3 Per il transport da selvaschina d'ungla sajettada dastgan vegnir duvrads vehichels a motor. En quest cas dastgan las commembras ed ils commembers da la gruppa da chatscha er seser en il med da transport motorisà.

Art.  12a * …

Art.  13

c) excepziuns per chatschadras e per chatschaders cun in grev impediment d'ir a pe

1 A  chatschadras  ed  a  chatschaders  cun  in  grev  impediment   direct  d'ir  a  pe  pon vegnir   permessas   ulteriuras   excepziuns   areguard   il   diever   da   vehichels   a   motor.

Dumondas correspundentas ston vegnir inoltradas cun in attestat da la media u dal medi   a   l'uffizi   da   chatscha   e   pestga   mintgamai   fin   ils   15   da   fanadur   da   l'onn respectiv. * 2 L'uffizi   decida   davart   las   dumondas   avant   il   cumenzament   da   la   chatscha.   Per garantir in exercizi da la chatscha regular, pon las permissiuns vegnir concedidas cun pretensiuns e cun cundiziuns.

Utilisaziun da meds da transport publics

Art.  14 1 Per   il   viadi   en   il   territori   da   chatscha   dastgan   vegnir   utilisadas   viafiers   che circuleschan tenor in urari, interpresas publicas da transport sin via (autos da posta, lingias da bus e.u.v.) sco er las pendicularas a Veulden, a Landarenca ed a Braggio.

4

740.020

4. Meds auxiliars

Skis, gianellas e chalzers da naiv

Art.  15 1 L'utilisaziun   da   skis u   d'urdains   sumegliants   a   skis   per   exequir   la   chatscha   è scumandada cun excepziun da la chatscha da guetta. * 2 Gianellas e chalzers da naiv dastgan vegnir duvrads sin tut las chatschas.

Helicopters ed ulteriurs urdains da sgular

Art.  16 1 Il   diever   da   helicopters   u   d'ulteriurs   urdains   da   sgular   (sguladers   da   delta, planegiaders ed urdains da sgular sumegliants) per intents da chatscha è scumandà.

2 En   cas   excepziunals   dastgan   vegnir   duvrads   helicopters,   sch'ils   organs   da surveglianza da chatscha dattan ordavant lur consentiment per transportar davent selvaschina d'ungla.

Campar e bivacar

Art.  17 1 Per exequir la chatscha èsi permess da postar tendas e ponns sco er da duvrar rulottas,   campers   u   auters   vehichels   a   motor   per   pernottar   mo   sin   campadis signalisads.

2 Igl è scumandà da prender mesiras architectonicas per endrizzar plazzas da durmir sco er per far deposits u per magasinar provisiuns e chaussas sumegliantas.

Ulteriurs meds d'agid scumandads

Art.  18 1 Sensurs   da   moviment,   sensurs   a   radis   infracotschens,   barrieras   fotoelectricas, traplas fotograficas e cameras d'observaziun sco er ils meds d'agid ch'èn inditgads correspundentamain en il dretg federal èn scumandads per exequir la chatscha.

2 En las prescripziuns da chatscha regla la regenza il diever da funcs e da telefons mobils.

Permissiuns excepziunalas

Art.  19 1 Permissiuns   excepziunalas   tenor   l'artitgel 3 alinea 1   da   l'ordinaziun   federala   da chatscha2)  conceda l'uffizi da chatscha e pestga. Quest uffizi fa er la glista da las persunas autorisadas.

5. Execuziun da la chatscha

Art.  20 1 La regenza regla las uras da sajettar en il rom da las prescripziuns da chatscha.

Uras da sajettar

2) CS 922.01

5

740.020

Distanzas da tir, ballins a plum

Art.  20a * 1 Las distanzas da tir importan a cundiziuns optimalas:

a)

b)

2 La chatscha sin utschleglia da chatscha da l'aua dastga vegnir exequida mo cun in chaun da chatscha che ha fatg l'examen e mo, sch'ins dovra ballins senza plum.

tir da balla maximalmain 200 m;

tir da ballins a plum maximalmain 40 m.

Cumportament suenter il culp

Art.  21 1 Suenter il culp ston vegnir observads exactamain il cumportament e la via da fugia da l'animal. Sche la selvaschina na croda betg, suenter ch'ella è vegnida culpida, ston vegnir marcads l'atgna posiziun ed il lieu, nua che la selvaschina è vegnida tutgada.

Al lieu dal culp ston vegnir tschertgads precautamain segns da chatscha. Sch'ils segns da chatscha n'èn betg adattads per chattar l'animal, sto vegnir clamà in chaun da sang. *

Proprietad da la preda

Art.  22 1 Sch'ina   selvaschina   vegn   sajettada   da   pliras   persunas,   appartegna   ella   a   la chatschadra u al chatschader che ha dà l'emprim culp mortal.

2 Sche   selvaschina   vegn   sajettada   –   exequind   la   chatscha   cun   chauns   –   da chatschadras u da chatschaders betg participads, appartegna ella a la manadra u al manader   dal   chaun.   L'inscripziun   en   la   glista   da   prelevaziun   ha   da   far   quella chatschadra u quel chatschader che ha sajettà la selvaschina.

3 Tar tschertgas posteriuras scada il dretg da la preda pir, cur ch'i vegn chalà da tschertgar.

Art.  23

Tschertga posteriura 1. Asils da selvaschina

1 Sche selvaschina tutgada entra en in asil da selvaschina e crappa en visibilitad, dastga   la   chatschadra   u   il   chatschader   entrar   en   il   territori   da   protecziun   e sbuttatschar e proveder la selvaschina al lieu. Avant che transportar davent la preda ston vegnir infurmads ils organs da surveglianza da chatscha.

2 Sche la selvaschina na crappa betg en visibilitad, sto la tiradura u il tiradur marcar – ultra da l'atgna posiziun e dal lieu, nua che la selvaschina è vegnida tutgada – er il lieu,   nua   che   la   selvaschina   è   entrada   en   il   territori   da   protecziun.   La   tschertga posteriura dastga cumenzar pir cun il consentiment dals organs da surveglianza da chatscha.

2. parc naziunal svizzer

Art.  24 1 Entra   selvaschina   tutgada   en   il   parc   naziunal   svizzer,   sto   vegnir   infurmada   la direcziun dal parc. Entrar en il parc u cumenzar cun la tschertga posteriura dastgan ins pir suenter il consentiment da la direcziun dal parc.

6

740.020

6. Protecziun da selvaschina, mesiras d'agid a sasez, premias da prelevaziun e da preda

Protecziun da la selvaschina cunter disturbis

Art.  25 1 Il   diever   da   glischs   da   tschertga,   da   glischs   d'alogen,   da   reflecturs   e   da sumegliantas funtaunas da glisch artifiziala per tschertgar e per observar selvaschina è scumandà durant l'entir onn.

Selvaschina malsauna e blessada, selvaschina disgraziada

Art.  26 1 Animals selvadis malsauns u blessads sco er selvaschina disgraziada ston vegnir annunziads immediatamain als organs da surveglianza da chatscha.

Preparar animals protegids

Art.  27 1 Tgi  che  vul  preparar  animals  da  spezias  protegidas,  sto  sa  laschar  registrar  tar l'uffizi da chatscha e pestga.

2 Annunzias davart la preparaziun da las spezias protegidas che vegnan menziunadas en l'artitgel 5 alinea 3 da l'ordinaziun federala da chatscha3) ston medemamain vegnir fatgas a l'uffizi.

Marcar mammals ed utschels selvadis

Art.  28 1 La permissiun da marcar mammals ed utschels permess vegn concedida da l'uffizi da chatscha e pestga.

2 L'uffizi   s'exprima   envers   las   autoritads   federalas   cumpetentas   er   davart   la marcaziun da mammals e d'utschels protegids.

Mesiras d'agid a sasez

Art.  29 1 Proprietarias   e   proprietaris   da   bains   immobigliars   sco   er   fittadinas   e   fittadins dastgan tschiffar u sajettar vulps, tais, fiergnas e giats daventads selvadis, sche quels avanzan u penetreschan en edifizis d'abitar u d'economia.

2 Tiduns, columbas tircas, merlotschas, turschs giagls, sgragias, giazlas, corvs nairs e grischs, corvs gronds, sturnels sco er paslers da chasa e da prada dastgan mo vegnir tschiffads u sajettads, sche quai è necessari per proteger ierts da chasa e culturas agriculas.

3 Animals   tschiffads   u   sajettads   ston   vegnir   annunziads   immediatamain   a   la guardiaselvaschina cumpetenta u al guardiaselvaschina cumpetent. *

Premias da prelevaziun e da preda

Art.  30 1 Las vischnancas pon pajar premias per la prelevaziun da tais, da vulps sco er da fiergnas noblas e da fiergnas alvas. *

3) CS 922.01

7

740.020

2 Ellas reglan las premissas per conceder las premias da prelevaziun e da preda e fan la controlla necessaria davart las prelevaziuns e davart las predas fatgas.

7. Polizia da chatscha

Posiziun dals organs uffizials da surveglianza da chatscha

Art.  31 1 Las incumbensas e las cumpetenzas dals organs da surveglianza da chatscha tenor l'artitgel 44 alinea 1   da   la   lescha   chantunala   da   chatscha4)  sa   drizzan   tenor   la procedura   penala   dal   chantun   Grischun5)  e   tenor   la   legislaziun   introductiva chantunala6). * 2 Ils   organs   da   surveglianza   da   chatscha   ston   particularmain   denunziar   tut   las cuntravenziuns   cunter   la   legislaziun   da   chatscha,   da   las   qualas   els   han enconuschientscha, far las emprimas retschertgas tar il suspect d'in act chastiabel, constatar e segirar ils fastizs da l'act sco er prender tut las mesiras urgentas per eruir l'autura u l'autur dal delict.

3 Per quest intent han els spezialmain l'autorisaziun da sa laschar mussar las patentas da chatscha, da controllar ils vehichels, las bulschas, las tastgas da chatscha ed ils meds da transport sco er da segirar selvaschina sajettada illegalmain ed armas u utensils da chatscha ed utensils auxiliars duvrads illegalmain.

Chauns fraudulants

Art.  32 1 Chauns che giran senza vegnir survegliads en ils territoris nua che la selvaschina passenta l'enviern e che van suenter ils fastizs da selvaschina, che persequiteschan selvaschina, che chatschan u stgarpan selvaschina valan sco chauns fraudulants.

2 Chauns dastgan vegnir sajettads mo da guardiaselvaschinas, sch'els han stgarpà selvaschina u sch'els han fraudulà repetidamain. *

Denunzia da sasez

Art.  33 1 Ina denunzia da sasez en il senn da l'artitgel 15 alinea 3 da la lescha chantunala da chatscha7)  è   avant   maun,   sche   la   chatschadra   u   il   chatschader   manifestescha   sia voluntad   tras   in   cumportament   correspundent.   La   preda   sto   vegnir   registrada immediatamain   cun   la   remartga   "denunzia"   sin   la   glista   da   prelevaziun,   la selvaschina   sto   vegnir   rutta   si   tenor   l'urden   e   la   denunzia   sto   vegnir   fatga immediatamain tar ils organs da surveglianza da chatscha.

2 Sch'igl è intschert, sche l'animal sajettà è permess, sto vegnir registrada la preda cun la remartga "controlla" sin la glista da prelevaziun. Dal rest vala l'alinea 1 da questa disposiziun.

4) DG 740.000 5) CS 312.0 6) DG 350.100 7) DG 740.000

8

740.020

Art.  34

Giuditgar, sch'in animal è permess 1. expertisa

1 Sch'ils   organs   da   surveglianza   da   chatscha   giuditgeschan   ch'ina   selvaschina sajettada   n'è   betg   permessa   e   sche   questa   decisiun   na   vegn   betg   renconuschida, lascha l'uffizi da chatscha e pestga far in'expertisa, e quai sin dumonda en scrit da la chatschadra u dal chatschader.

2. custs

Art.  35 1 Sche la selvaschina vegn giuditgada sco permessa, surpiglia il chantun ils custs per laschar far l'expertisa.

2 Sche l'expertisa mussa che la selvaschina è vegnida sajettada illegalmain e sche quest resultat vegn renconuschì, sto la chatschadra u il chatschader surpigliar ils custs.

3 Sch'il giudicament davart la permissiun vegn fatg d'ina instanza giuridica, decida quella davart l'adossament dals custs.

Rembursament da la valur

Art.  36 1 Il rembursament da la valur tenor l'artitgel 52 da la lescha chantunala da chatscha 8)

en cas da delicts vegn fixà da l'autoritad penala. * 2 Sche   selvaschina   ch'è   vegnida   sajettada   illegalmain   è   gia   vegnida   utilisada   sin fundament d'in act chastiabel u sch'ella na vegn betg appurtada or d'auters motivs, sto vegnir pajada la valur d'in animal viv equivalent.

8. Disposiziuns finalas

Aboliziun dal dretg vertent

Art.  37 1 Las disposiziuns executivas tar la lescha chantunala da chatscha dals 19 da mars 19909) vegnan abolidas.

Art.  38 1 Questa ordinaziun entra en vigur il 1. da zercladur 2007.

Entrada en vigur

8) DG 740.000 9) CUL 1990, 2274 e midadas tenor CUL 1994, 3057; CUL 1995, 3270; CUL 1996, 3775;

CUL 1998, 4143; CUL 1998, 4284 e CUL FUC 2004, 2780

9

740.020

Tabella da las modificaziuns - tenor conclus

Entrada en vigur 01-06-2007 01-01-2010 01-01-2010 01-01-2010 01-01-2011 01-01-2011 01-08-2011 01-06-2014 01-03-2015 01-03-2015 01-03-2015 01-03-2015 15-06-2017 15-06-2017 15-06-2017 15-06-2017 15-06-2017 15-06-2017 15-06-2017 15-06-2017 15-06-2017 15-06-2017 15-06-2017 01-09-2017 01-09-2017 01-09-2017 01-09-2017 01-09-2017 01-09-2017 01-09-2017 01-05-2025 01-05-2025

Element relasch Art. 3 al. 1 Art. 3 al. 2 Art. 13 al. 1 Art. 3 al. 3 Art. 31 al. 1 Art. 12 al. 1 Art. 20a Art. 4 al. 1 Art. 4 al. 1, a)

Art. 4 al. 1, b)

Art. 4 al. 3 Art. 3a Art. 4 al. 1bis Art. 5 al. 1 Art. 6 al. 2 Art. 12 al. 1 Art. 12a Art. 15 al. 1 Art. 29 al. 3 Art. 30 al. 1 Art. 32 al. 2 Art. 36 al. 1 Art. 3a Art. 4 al. 1bis Art. 5 al. 1 Art. 6 al. 2 Art. 6a Art. 12 al. 1 Art. 12a Art. 8 al. 2 Art. 21 al. 1

Modificaziun emprima versiun midada midada midada aboliziun midada midada integraziun midada aboliziun aboliziun integraziun integraziun integraziun midada integraziun midada integraziun midada midada midada midada midada aboliziun aboliziun midada aboliziun integraziun midada aboliziun aboliziun midada

Publicaziun en la CUL - - - - - 2010, 4816 - - 2015-010 2015-010 2015-010 2015-010 2017-015 2017-015 2017-015 2017-015 2017-015 2017-015 2017-015 2017-015 2017-015 2017-015 2017-015 2017-031 2017-031 2017-031 2017-031 2017-031 2017-031 2017-031 2025-029 2025-029

Conclus 27-03-2007 17-11-2009 17-11-2009 17-11-2009 09-11-2010 21-12-2010 05-07-2011 01-04-2014 20-01-2015 20-01-2015 20-01-2015 20-01-2015 25-04-2017 25-04-2017 25-04-2017 25-04-2017 25-04-2017 25-04-2017 25-04-2017 25-04-2017 25-04-2017 25-04-2017 25-04-2017 15-08-2017 15-08-2017 15-08-2017 15-08-2017 15-08-2017 15-08-2017 15-08-2017 08-04-2025 08-04-2025

10

Tabella da las modificaziuns - tenor element

Element relasch Art. 3 al. 1 Art. 3 al. 2 Art. 3 al. 3 Art. 3a Art. 3a Art. 4 al. 1 Art. 4 al. 1, a)

Art. 4 al. 1, b)

Art. 4 al. 1bis Art. 4 al. 1bis Art. 4 al. 3 Art. 5 al. 1 Art. 5 al. 1 Art. 6 al. 2 Art. 6 al. 2 Art. 6a Art. 8 al. 2 Art. 12 al. 1 Art. 12 al. 1 Art. 12 al. 1 Art. 12a Art. 12a Art. 13 al. 1 Art. 15 al. 1 Art. 20a Art. 21 al. 1 Art. 29 al. 3 Art. 30 al. 1 Art. 31 al. 1 Art. 32 al. 2 Art. 36 al. 1

Conclus 27-03-2007 17-11-2009 17-11-2009 09-11-2010 25-04-2017 15-08-2017 20-01-2015 20-01-2015 20-01-2015 25-04-2017 15-08-2017 20-01-2015 25-04-2017 15-08-2017 25-04-2017 15-08-2017 15-08-2017 08-04-2025 05-07-2011 25-04-2017 15-08-2017 25-04-2017 15-08-2017 17-11-2009 25-04-2017 01-04-2014 08-04-2025 25-04-2017 25-04-2017 21-12-2010 25-04-2017 25-04-2017

Entrada en vigur 01-06-2007 01-01-2010 01-01-2010 01-01-2011 15-06-2017 01-09-2017 01-03-2015 01-03-2015 01-03-2015 15-06-2017 01-09-2017 01-03-2015 15-06-2017 01-09-2017 15-06-2017 01-09-2017 01-09-2017 01-05-2025 01-08-2011 15-06-2017 01-09-2017 15-06-2017 01-09-2017 01-01-2010 15-06-2017 01-06-2014 01-05-2025 15-06-2017 15-06-2017 01-01-2011 15-06-2017 15-06-2017

Modificaziun emprima versiun midada midada aboliziun integraziun aboliziun midada aboliziun aboliziun integraziun aboliziun integraziun midada midada integraziun aboliziun integraziun aboliziun midada midada midada integraziun aboliziun midada midada integraziun midada midada midada midada midada midada

740.020

Publicaziun en la CUL - - - - 2017-015 2017-031 2015-010 2015-010 2015-010 2017-015 2017-031 2015-010 2017-015 2017-031 2017-015 2017-031 2017-031 2025-029 - 2017-015 2017-031 2017-015 2017-031 - 2017-015 - 2025-029 2017-015 2017-015 2010, 4816 2017-015 2017-015

11